google/wiki40b huggingface dataset:
Saint-Floris

Poloha

Obec má rozlohu 4,05 km². Najvyšší bod je položený 18 m n. m. a najnižší bod 14 m n. m.

Obyvateľstvo

Počet obyvateľov obce je 501 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Floriánska brána

Floriánska brána (poľ. Brama Floriańska w Krakowie) je jedna z najznámejších gotických veží v Poľsku a významný orientačný bod v krakovskom Starom Miaste.
Postavená bola okolo roku 1300 ako pravouhlá gotická veža a súčasť mestských opevnení pod vedením princa menom Leszek Czarny, ktorý vydal povolenie v roku 1285. Veža bola obsadená posádkou kvôli tureckým vpádom. Podľa záznamov bolo v roku 1473 už 17 veží chrániacich mesto. O storočie neskôr ich bolo 33. V rokoch 1565-1566 bol vybudovaný mestský arzonál pri Floriánskej bráne.
Veža je vysoká 33,5 m, s barokovou vežou, ktorá bola postavená v roku 1660 a zrekonštruovaná v roku 1694, pričom bola zvýšená o jeden meter. Je to jediná mestská brána s pôvodnou výškou z ôsmich brán postavených v stredoveku, ktorá nebola demontovaná počas "modernizácie" mesta v 19. storočí. Steny boli zachované spolu s dvoma menšími vežami.
Náboženstvo Mezopotámie

Náboženské texty

- mýty (Enúma Eliš)
- hrdinské eposy (Epos o Gilgamešovi)
- texty legendárne a historiografické (Legenda o Sargonovi)
- rituálne texty
- divinačné texty (záznamy z veštieb)
- veštebné príručky
- magické dokumenty (zaklínadlá)
- texty zaznamenávajúce magické obrady (raglu, šurpu)
- múdroslovné texty

Nabonidova reforma lunárneho kultu

Nabonid vládol medzi rokmi 556 – 539 pred Kr. Nabonidova matka bola kňažkou mesačného kultu boha Sína, možno aj preto mal k tomuto bohovi Nabonid taký silný vzťah. Pokúsil sa o reformu, ktorej cieľom bolo zaviesť Sínov kult ako kult jediného boha. To samozrejme oslabilo pozície mardukových kňazov. Tí prehlásili mor, ktorý vypukol v Babylone počas Nabonidovej neprítomnosti, za Mardukov trest. Nabonidova reforma sa teda nestretla s veľkým ohlasom a to, že Nabonid zanedbával svoje povinnosti vladára a venoval sa Sínovmu kultu, malo pre ríšu katastrofálne následky. Nabonid si postavil svoj palác mimo Babylonu, v oáze Tajmá a Babylon prenechal v dozore svojho syna. Nabonidovu neprítomnosť využil kráľ Perzskej ríše, Kýros, ktorý dobyl celú Nabonydovu ríšu.

Tanatológia

Predstava posmrtného života nebola v Mezopotámii príliš optimistická. Ozajstný život prebiehal tu, na Zemi. Život po smrti bol iba tieňom, neustálym nedostatkom. Po smrti sa z človeka stáva gidim = eteum – nemateriálny dvojník človeka. Ľudia sa snažili zabezpečiť si potomstvo, aby im mal kto prinášať posmrtné dary. Verili totiž, že sa budú môcť najesť iba vtedy, ak im ich potomkovia takéto dary prinesú. Bez nich by zostali v podsvetí úplne bez jedla. Podsvetiu vládne bohyňa Nergal = Ereškigal. Jestvuje mýtus o zostupe Ištar do podsvetia, podľa ktorého sa chcela Ištar zmocniť Ereškigalinho kráľovstva. Za trest ju Ereškigal uvezní v podsvetí a nechce ju pustiť, iba v tom prípade, že za seba dovedie náhradníka. Ištar ako náhradníka pošle svojho manžela, za trest, keď ho nájde ako sedí v plnej sláve na jej tróne. V inej verzii mýtu počas Ištarinho pobytu v podsvetí ustane akýkoľvek rozmach života na Zemi, rastliny prestanú rásť, zvieratá sa rozmnožovať, a tak je Ereškigal nútená Ištar prepustiť. Neskôr, v helenistickom náboženstve sa Ištarin kult stáva predmetom mystérií.
Wavre

Obyvateľstvo

Wavre má približne 32 784 obyvateľov (2008).
Medzinárodné združenie leteckých dopravcov

Medzinárodné združenie leteckých dopravcov (prekladané aj ako Medzinárodná asociácia pre leteckú dopravu alebo nesprávne Medzinárodné združenie leteckých prepravcov; angl. International Air Transport Association, franc. Association du Transport Aérien International; skrátene IATA) je medzinárodná organizácia leteckých dopravcov so sídlom v Montreale. Založená bola roku 1945. Stanovuje medzinárodné dohody o tarifách, sadzbách, vzájomnom vyrovnávaní poplatkov, spôsobe služby cestujúcim a dohody o preprave tovaru.
Leteckí dopravcovia majú dohodnutú výnimku, aby mohli spolu konzultovať ceny prostredníctvom tejto organizácie. IATA bola obvinená z kartelového konania a veľa nízkonákladových dopravcov nie je plnohodnotnými členmi IATA.
IATA prideľuje trojpísmenové letiskové kódy, ktoré sa používajú po celom svete (Svoje kódy prideľuje aj organizácia ICAO). Prideľuje aj kódy leteckým spoločnostiam, pozri Kód leteckej spoločnosti IATA
IATA stanovuje aj podmienky pre prepravu nebezpečného nákladu a vydáva príručku Dangerous Goods Regulations, ktorá sa používa ako referenčná príručka pre prepravu nebezpečného nákladu.
Médière

Poloha

Obec má rozlohu 5,73 km². Najvyšší bod je položený 434 m n. m. a najnižší bod 288 m n. m.

Obyvateľstvo

Počet obyvateľov obce je 323 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Inzulárne umenie

Inzulárne umenie je ranostredoveké umenie na Britských ostrovoch. Ide o syntézu domácich keltských prvkov (lineárny motív špirály a závitníc), anglosaskej abstraktnej ornamentiky a štylizovaných figurálnych motívov antického a syrsko-pontského pôvodu. Vo vrcholnom období (7.- 8. storočie) sú typické liturgické knihy zdobené plošným dekoratívnym ornamentom. Inzulárne umenie ovplyvňovalo celý kontinent.
Číslo šelmy

Číslo šelmy je názov konceptu spomínaného v knihe Zjavenie svätého Jána Nového Zákona, podľa ktorého je určité konkrétne číslo charakteristickým označením Antikrista.
Väčšina rukopisov uvádza v tejto súvislosti číslo 666, niektoré však aj číslo 616.
Matematicky je 666 súčet po sebe nasledujúcich čísel 1 až 36 (rovnako, ako v rulete)
1 + 2 + 3 + 4 + 5 + 6 + 7 + 8 + 9 + 10 + 11 + 12 + 13 + 14 + 15 + 16 + 17 + 18 + 19 + 
20 + 21 + 22 + 23 + 24 + 25 + 26 + 27 + 28 + 29 + 30 + 31 + 32 + 33 + 34 + 35 + 36 = 666
666 vyjadrené v rímskych čísliciach je DCLXVI, nakoľko D = 500, C = 100, L = 50, X = 10, V = 5, I = 1
V dvojkovej sústave je to zas 1010011010
Strach z čísla 666 sa nazýva hexakosioihexekontahexafóbia.
Anna Klimeková

Život a dielo

Po ukončení stredoskolskeho vzdelania v Nitre študovala filozofie a anglický jazyk v Bratislave na Filozofickú fakultu Univerzity Komenského. Po ukončení štúdia na vysokej škole v roku 1972 nastúpila pracovať v Prešove na Filozofickú fakultu Univerzity Pavla Jozefa Šafárika (dnes Prešovská univerzita (PU). Tamtiež získala akademický titul doktor filozofie (PhDr.).
Pracuje na Fakulte humanitarnych a prírodnych vied Prešovskej univerzity (FHPV PU) ako vysokoškolská učiteľka na Katedre etickej a občianskej výchovy. Pedagogicky sa orientuje na discipliny dejiny etických teórii, filozofická antropológía, etika a mravná výchova. Pôsobí aj ako vysokoškolská pedagogička na Univerzity Mateja Bela v Banskej Bystrici.
Veľké Licierovo

Názov

Je nejasného pôvodu. Najskôr je však skomolenou odvodeninou z osobného mena niekdajších pastierov.

Turistika

Nie je prístupná pre turistov.
Billy-Chevannes

Poloha

Obec má rozlohu 23,76 km². Najvyšší bod je položený 428 m n. m. a najnižší bod 234 m n. m.

Obyvateľstvo

Počet obyvateľov obce je 360 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malcom

Corinthians

Malcom začal svoju kariéru v mládeži Corinthians. Bol povolaný trénerom Mano Menezes, aby integroval hlavný tím Corinthians v roku 2014. Bol to pravidelný prvý tímový hráč počas majstrovskej sezóny 2015 Campeonato Brasileiro Série A. Počas svojho pôsobenia v klube hral 73 zápasov a strelil 10 gólov.

Bordeaux

31. januára 2016, Francúzsky tím Bordeaux kúpil Malcoma za nezverejnený poplatok; v klube strávil tri sezóny a strelil 23 gólov v 96 zápasoch vo všetkých súťažiach.

FC Barcelona

Dňa 24. júla 2018 oznámil katalánsky veľkoklub FC Barcelona prestup brazilčana Malcoma za čiastku okolo 41 miliónov eur. Malcom za Barcelonu prvýkrát skóroval v zápase Ligy majstrov na ihrisku Interu, keď otvoril skóre. Barca remizovala vonku 1 : 1. 6. februára Malcom skóroval v slávnom El Clásicu, keď v prvom zápase semifinále Copa del Rey vyrovnal na konečných 1 : 1.

Zenit Petrohrad

2. augusta 2019 bol oficiálne oznámený Malcomov prestup z Barcelony do Zenitu Petrohrad. Cena prestupu bola 40 miliónov eur.
Hertzsprungov-Russellov diagram

V stelárnej astronómii Hertzsprungov-Russellov diagram (zvyčajne označovaný skrátene ako H-R diagram alebo HRD) zobrazuje matematický vzťah medzi absolútnou hviezdnou veľkosťou, svietivosťou, hviezdnou klasifikáciou a povrchovou teplotou hviezdy. Bol navrhnutý približne v roku 1910 Ejnarom Hertzsprungom a Henrym Russellom.
Hertzsprungov-Russellov diagram je sústava pravouhlých súradníc v rovine. Diagram opisuje dva ekvivalentné pohľady. Jedným je hľadisko pozorovateľa, ktoré zaznamenáva vzťah farebným indexom hviezdy na jednej osi a absolútnou hviezdnou veľkosťou na druhej osi. Tieto dve veličiny môžu byť odvodené z pozorovaní. Druhý, pohľad teoretika, zaznačuje teplotu hviezdy na jednej osi a svietivosť hviezdy na osi druhej. Tieto dve veličiny je možné vypočítať z počítačových modelov.
Presná transformácia z jednej osi na druhú nie je triviálna a závisí na použitých modeloch a ich parametroch (ako vek a zloženie). Pozri napríklad práce Sekiguchiho a Fukugitu ohľadom transformácií medzi B-V farebným indexom a teplotou.
H-R diagram sa používa na definovanie rozdielnych typov hviezd a na porovnanie teoretických predpovedí hviezdneho vývoja pomocou počítačových modelov so skutočnými pozorovaniami hviezd.
Pohľad na diagram odhaľuje, že hviezdy majú tendenciu spadať iba do určitých oblastí diagramu. Najsilnejšie sú hviezdy zastúpené na diagonále, vedúcej z ľavého horného rohu (horúce a jasné) do dolného pravého rohu (chladnejšie a menej jasné), nazývanej hlavná postupnosť. Hlavná postupnosť je tiež označovaná rímskou číslicou V. Na hlavnej postupnosti ostávajú hviezdy 90% obdobia svojho života a všetky spaľujú ľahký vodík na hélium. Vľavo dole v diagrame možno nájsť bielych trpaslíkov. Sú to vyhasínajúce degenerované jadrá hviezd s nízkou svietivosťou. Nad hlavnou postupnosťou sú červení obri a nadobri. Červení nadobri predstavujú záverečné vývojové štádiá hviezd hlavnej postupnosti a v ich jadrách je typické spaľovanie hélia na uhlík a kyslík. Slnko sa nachádza na hlavnej postupnosti so svietivosťou 1, čo predstavuje absolútnu hviezdnu veľkosť (magnitúdu) približne 5. Mimo týchto vymedzených oblastí sa hviezdy nachádzajú len vtedy, ak práve z hľadiska vývoja prechádzajú do inej oblasti.
Slnko sa v tomto diagrame nachádza v blízkosti stredu, na hlavnej postupnosti. Hviezdy s najväčšou absolútnou magnitúdou ako napríklad Rigel alebo Deneb sa nachádzajú v ľavom hornom rohu, málo žiarivé hviezdy ako Proxima Centauri alebo Barnardova hviezda v pravom spodnom rohu.

Vývoj hviezd na HR diagrame

Povrchová teplota hviezdy a tým pádom aj jej umiestnenie na H-R diagrame závisí od vnútornej stavby hviezdy. Pokiaľ sa vnútorná stavba nemení, jej bod na diagrame zostáva stále na rovnakom mieste. Toto je typické pre hviezdy hlavnej postupnosti, ktorých teplota aj svietivosť ostávajú počas dlhého obdobia takmer nemenné. Aj Slnko je na hlavnej postupnosti, preto ostáva stále na rovnakom mieste približne v blízkosti stredu diagramu, posunuté k jeho pravému spodnému okraju. Vývojové zmeny sa prejavujú posuvom pozdĺž takzvanej vývojovej dráhy.
Poughkeepsie

Poughkeepsie je mesto v americkom štáte New York a sídlo okresu Dutchess County. Nachádza sa zhruba medzi mestami New York a Albany. Má rozlohu 14,8 km² a žije tu takmer 30-tisíc obyvateľov (2000). Je súčasťou metropolitnej oblasti Greater New York.
České Žleby

Dejiny

Obec bola založená v roku 1709 z rozhodnutia grófa Johana Christiana Eggenberga a prvými obyvateľmi boli drevorubači z Bavorska. Po vymretí rodu Eggenbergovcov v roku 1719 získali tieto majetky Schwarzenbergovci, ktorí ich vlastnili až do konca 2.svetovej vojny.
Obcou kedysi viedla tzv. Zlatá cesta z Pasova a Waldkirchenu do Volarov a Prachatíc. V obci sa po prvýkrát po prekročení hranice zastavovali dopravcovia, aby napojili svoje zvieratá. Podľa žľabov, z ktorých boli zvieratá napájané dostala aj obec svoje meno.
V obci sa nachádzal kostol sv.Anny z rokov 1789 - 1791, ktorý bol však v lete roku 1965 z nariadenia ONV Prachatice zbúraný.

Katastrálne územie

České Žleby je tiež názov katastrálneho územia o rozlohe 42,17 km². V katastrálnom území České Žleby leží i Dobrá. České Žleby ležia aj v katastrálnom území Horní Cazov o rozlohe 2,62 km². a Radvanovice o rozlohe 7,58 km².
Melsheim

Poloha

Obec má rozlohu 5,21 km². Najvyšší bod je položený 236 m n. m. a najnižší bod 158 m n. m.

Obyvateľstvo

Počet obyvateľov obce je 585 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ostrihomská župa (Uhorsko)

Uhorský komitát/župa/stolica

Ostrihomská stolica susedila s Tekovskou, Hontianskou, Pešťsko-Pilišsko-Šoltsko-Malokumánskou a Komárňanskou stolicou.  Rozloha župy v r. 1910 bola 1 076 km².

Centrum

Centrom Ostrihomskej stolice bol Ostrihomský hrad a mesto Ostrihom, od ktorého je odvodený aj názov stolice. Počas tureckej okupácie časti Ostrihomskej stolice (1605 – 1663) to boli Nové Zámky v Nitrianskej stolici a od r. 1714 opäť Ostrihom.

Národnosti

Ostrihomskú stolicu obývali okolo roku 1900 prevažne Maďari. Slováci žili  severne od Dunaja v oblasti Divy, Šarkanu a Belej a v Pilišských vrchoch (Dág, Mogyorósbánya, Sárisáp), Nemci pri pravom brehu Dunaja a v Pilišských vrchoch.

Maďarská časť bývalej župy

V roku 1918 (potvrdené Trianonskou zmluvou r. 1920) sa časť na sever od Dunaja stala súčasťou Česko-Slovenska, južná zase Maďarska. V Maďarsku bolo územie Ostrihomskej župy spojené s Komárňanskou župou a vytvorená Komárňansko-ostrihomská župa (1923 – 1938).
Po druhej svetovej vojne bola maďarská časť župy bola opäť pripojená ku Komárňanskej župe, ktorá bola v roku 1990 premenovaná na Komárňansko-ostrihomskú župu.

Dejiny

V roku 1917 (potvrdené Trianonskou zmluvou r. 1920) sa časť na sever od Dunaja stala súčasťou Česko-Slovenska, južná zase Maďarska. V Česko-Slovensku sa zvyšky Ostrihomskej a Rábskej župy spojili s Komárňanskou župou, čo pretrvalo do roku 1923. V rokoch 1923 – 1928 bolo územie súčasťou Nitrianskej veľžupy. V súčasnosti je územie súčasťou Nitrianskeho kraja.
Počas 2. svetovej vojny bola slovenská časť bývalej Ostrihomskej župy obsadená Maďarskom (na základe Viedenskej arbitráže), ktoré obnovilo pôvodnú Ostrihomskú župu. Po vojne však boli ustanovené predvojnové hranice.

Ekonomik a

V súčasnosti patrí slovenská časť župy skôr medzi stredne bohaté slovenské oblasti s vyššou nezamestnanosťou, veľa obyvateľov z okolia Štúrova dochádza za prácou do Bratislavy alebo Ostrihomu.

Turistický ruch

Medzi najzaujímavejšie pamiatky patrí mesto Ostrihom s klasicistickou bazilikou týčiacou sa nad mestom, v ktorej sú uchované biskupské rúcha z 15. – 19. storočia a Ostrihomský hrad.
V Štúrove sa nachádza termálne kúpalisko Vadaš. Mestá sú spojené obnoveným mostom Márie-Valérie, ktorý zrekonštruovali (dostavali chýbajúce časti medzi piliermi) r. 1999. Zničený bol ustupujúcimi nemeckými vojskami r. 1944.
Brecon Beacons

Brecon Beacons (Bannay Brycheiniog) je pohorie v juhovýchodnom Walese. Najvyšším vrcholom pohoria je Pen y Fan (886 m).

Poloha

Brecon Beacons sa rozkladá okolo mestečka Brecon asi 70 km severne od Cardiffu v južnom Walese. Oblasť smerom na západ Brecon Beacons je známa ako Fforest Fawr (Veľký prales), a bola vyhlásená organizáciou UNESCO ako geopark v roku 2005.

Členenie

Pohorie sa topograficky dá rozdeliť do troch skupín. Black mountain na západe, Central Brecon Beacons kde sa nachádza aj najvyšší vrchol a Black mountains na východe.

Národný park

Národný park tu bol vyhlásený v roku 1957, ako posledný z troch waleských parkov (Národný park Snowdonia je najstarší, 1951). Park zaberá plochu 1 344 km². Chráni rozsiahle listnaté lesy, dlhé údolia, veľká vresoviská, jazerá, vodopády, bohatú flóru. Z fauny tu dominujú hlavne dravé vtáky. Park je známy tiež svojimi vodopádmi, vrátane 27 metrov vysokého Henrhyd Waterfall a vodopádov Ystradfellte. Povestné sú aj tunajšie jaskyne ako Ogof Ffynnon Ddu.

Turizmus

22. mája 2005 bola otvorená cesta pretínajúce celý park Brecon Beacons v dĺžke 100 míľ. Cesta sa volá Beacons Way a ide z Abergavenny cez Crickhowell. Na konci sú dediny Bethlehem a Carmarthenshire. Populárne aktivity v parku zahŕňajú turistiku, cyklistiku, jazdu na koni, plavbu, windsurfing, kanoistiku, rybolov, horolezectvo a jaskyniarstvo.
Benzín

Benzín je kvapalná zmes prchavých uhľovodíkov (hlavne alkánov, cykloalkánov, aromatických uhľovodíkov a alkénov) oddelená z ropy a ďalších prídavných látok (najčastejšie benzén a izooktán), ktoré zlepšujú jeho vlastnosti ako paliva. Zvyčajný počet atómov uhlíka v jednotlivých molekulách uhľovodíkov tvoriacich základ zmesi je medzi 5 až 12. 
Benzín sa používa ako palivo pre väčšinu zážihových motorov. Najčastejšie sa vyrába frakčnou destiláciou z ropy.

Výparné teplo

Výparné teplo benzínu závisí od teploty bodu varu a od hustoty. Pohybuje sa v rozsahu 315 – 335 kJ.kg⁻¹. Benzín s vyšším výparným teplom viac ochladzuje nasávanú zmes, čím umožní lepšie naplnenie valcov motora.

Antidetonačné prísady

Do polovice 80. rokov 20. storočia boli obvykle do benzínov pridávané na tento účel zlúčeniny olova ako napríklad tetraetyl olova alebo tetrametyl olova, ktoré boli schopné zvýšiť oktánové číslo až o 10 jednotiek. S používaním zlúčenín olova sa úplne prestalo po preukázaní jeho toxického vplyvu na živé organizmy. 
V súčasnosti sú takzvané bezolovnaté benzíny zložené zo zmesi vysokooktánových zložiek uhľovodíkov s vysokým podielom aromátov a izoparafínov. Dobrý účinok má aj používanie éterov a alkoholov.
Thury-en-Valois

Poloha

Obec má rozlohu 11,26 km². Najvyšší bod je položený 142 m n. m. a najnižší bod 64 m n. m.

Obyvateľstvo

Počet obyvateľov obce je 473 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vitebská gubernia

Vitebská gubernia (rus. Витебская губерния) bola jedna z gubernií Ruského impéria zriadená v roku 1802 z 12 okresov po rozpade Bieloruskej gubernie na základe administratívno-teritoriálne reformy Alexandra I.. Hlavným mestom gubernie bol Vitebsk.
V tejto gubernii sa narodil a žil najvyšší muž Ruského impéria - Fiodor Andrejevič Machnov (* 6. jún 1878 - † 28. august 1912), ktorý meral 2,86 metra.
Fúzonôžky

Fúzonôžky (lat. Cirripedia) sú výlučne morské kôrovce, ktoré môžu byť na „stopke“ bez „stopky“ alebo parazitické. Ich telo obklopuje schránka tvorená vápenitými platničkami, na hrudi majú 6 párov nôžok. Väčšinou sú hermafroditické, u niektorých druhov je pohlavie oddelené. Fúzonôžky sa môžu prichytávať na spodok lodí v takých obrovských množstvách, že znížia ich rýchlosť až o jednu tretinu.
Stavba ich tela je pozmenená v dôsledku trvalého prisadnutia a zriedka aj parazitizmu. Pohyblivé je len štádium nauplia – už metanauplius prisadá chrbtovou stranou hlavy k podkladu a po bokoch tela sa mu začínajú tvoriť chitínové štíty, ktoré sú čoskoro silne inkrustované CaCO₃. Schránka je v dospelosti spojená s vodou len hlavným otvorom a niekoľkými bočnými štrbinami. Kôrovec vnútri má potlačenú segmentáciu, tráviaca rúra je prehnutá do tvaru U. Tykadlá i hrudné končatiny (6 párov) sú rovnako vyvinuté, druhotne mnohočlánkové, fúzovité, a slúžia na priháňanie potravy k ústam. Exkrečným orgánom je pár maxillárnych nefrídií. Žiabre sú vyvinuté zriedka, dýchaniu napomáha veľký povrch fúzovitých dvojvetvových končatín. Oči sú rudimentálne, tvorí ich jediná zraková bunka, larválne štádiá však majú zrak o niečo lepší. Fúzonôžky sú hermafrodity, čo je medzi kôrovcami výnimka. Vývin je anaméria, končiaca degradačnou premenou na prisadnutého živočícha.
V moriach, obyčajne na plytčinách, žije viac druhov – niektoré (druhy z rodu Lepas) prisadajú pomocou stopky, iné stopku nemajú (Balanus spp.). Niektoré vydržia počas odlivu aj niekoľko hodín na vzduchu – štítky sa pevne uzavrú a malé množstvo vody vnútri stačí na to, aby nezahynuli. Niektoré druhy prisadajú na telá morských živočíchov (napr. na korytnačky, veľryby a i.), iné druhy sú hlbokomorské. Zaujímavosťou sú parazitické formy – napr. Sacculina carcini je endoparazitom krabov. Má rúrkovité rozvetvené telo, veľmi pozmenené. Fúzonôžky sú starobylá skupina kôrovcov: fosílie prisadnutých druhov sú známe už z jury (150 až 180 mil. rokov), a sú recentným druhom veľmi blízke.
International Legal English Certificate

Medzinárodne uznávaná skúška a certifikát

ILEC je skúška v rámci Cambridge ESOL (skúšky určené pre študentov, ktorých rodným jazykom nie je angličtina) a bola vyvinutá v spolupráci s právnicko-lingvistickou spoločnosťou TransLegal, európskou jednotkou v tejto oblasti. Certifikát uznávajú popredné právnické združenia vrátane Európskeho združenia podnikových právnikov, Európskeho združenia študentov práva, Medzinárodného združenia mladých právnikov a EYBA, združenia mladých právnikov v Európe.

Známkovanie a výsledky

Výsledky sú hodnotené v piatich stupňoch. Prvé tri najvyššie známky znamenajú úspešné absolvovanie skúšky (najvyššia je C1 Pass with Merit, druhá C1 Pass a tretia B2 Pass) a posledné dve znamenajú neúspešné absolvovanie (Narrow Fail a najnižšia Fail). Celkový výsledok skúšky ILEC je hodnotený na základe celkového počtu bodov, ktoré uchádzač získa vo všetkých štyroch testoch.
Xonville

Poloha

Obec má rozlohu 7,27 km². Najvyšší bod je položený 251 m n. m. a najnižší bod 213 m n. m.

Obyvateľstvo

Počet obyvateľov obce je 138 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Salvatore Sirigu

Klubová kariéra

Sirigu začal svoje mládežnícke roky v S.S.C. Venezia. V roku 2005 prestúpil do Palerma, kde debutoval v sezóne 2006 – 2007 v zápase proti Sampdorii a v pohári UEFA v zápase proti Fenerbahçe. Palermo ho poslalo na hosťovanie najskôr do tímu U.S. Cermonese a o rok neskôr do A.C. Ancona.
Sirigu sa potom úspešne vrátil do Palerma ako brankárska dvojka pre sezónu 2009 – 2010. Vďaka slabým výkonom brankárskej jednotky Rubinha v šiestom zápase sezóny dostal Sirigu šancu stať sa číslom jedna. Bolo to 27. septembra v zápase proti Lazio. Zápas skončil nerozhodne 1:1 a Sirigu bol nominovaný na ocenenie najlepšieho hráča zápasu.
21. októbra 2009 podpísal predĺženie kontraktu s Palermom do roku 2014. Napriek tomu 28. júla 2011 podpísal štvorročný kontrakt s Paris Saint-Germain. Prestup stál PSG 3,5 milióna eur a v rovnaký deň zároveň do klubu prestúpil aj Mohamed Sissoko z FC Juventus.
Počas prvého mesiaca (august 2011) bol vyhlásený tretím najlepším hráčom klubu . Veľmi rýchlo dokázal výkonmi prekonať ďalšieho klubového brankára a stať sa tímovou jednotkou.
Ruffiac (Lot-et-Garonne)

Poloha

Obec má rozlohu 12,84 km². Najvyšší bod je položený 168 m n. m. a najnižší bod 59 m n. m.

Obyvateľstvo

Počet obyvateľov obce je 176 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v ľadovom hokeji žien 2011

Účastníci

Na majstrovstvách štartovalo osem krajín, z toho prvých sedem celkov z posledných majstrovstiev sveta v roku 2009 vo fínskej Hämeenlinne a víťaz I. divízie MS 2009 v rakúskom Grazi Slovensko.

Play-off o titul (v Zürichu)

 * po predĺžení;   ** po samostatných nájazdoch
Parmenides z Poseidónie

Parmenides alebo Parmenidés (starogr. Παρμενίδης – Parmenides, iný prepis: Parmenidés) bol olympijský víťaz v behu na jedno stadion a na dve stadiá v roku 468 pred Kr.
Parmenida z Poseidónie korunovali v Olympii na 78. hrách olivovými vencami za víťazstvá v behu na jedno stadion a na dve stadiá. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou. Menom jeho víťaza sa označovala celá olympiáda. Beh na dve stadiá (diaulos) sa stal olympijskou disciplínou v roku 724 pred Kr.
Záznam o olympijskom víťazstve Parmenida je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Olympijské víťazstvo Sófróna uvádza aj historik Dionysios z Halikarnasu, a to v súvislosti s datovaním udalostí, ktoré sa v tom roku udiali v starovekom gréckom svete.